ᱮᱱᱛᱷᱳᱱᱤ ᱢᱩᱨᱢᱩ

ᱮᱱᱛᱷᱳᱱᱤ ᱢᱩᱨᱢᱩ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱵᱤᱦᱟᱨ ᱨᱮᱭᱟᱜ ᱨᱟᱡᱽᱢᱚᱦᱚᱞ ᱞᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱡᱚᱱᱚᱛᱟ ᱯᱟᱨᱴᱤ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱞᱳᱠᱥᱚᱵᱷᱟ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾ ᱮᱱᱛᱷᱳᱱᱤ ᱢᱩᱨᱢᱩ ᱫᱚ ᱢᱤᱫ ᱡᱮᱥᱩᱭᱤᱴ ᱱᱟᱭᱠᱮ ᱮ ᱛᱟᱦᱮᱸ ᱠᱟᱱᱟ ᱾ ᱤᱱᱤᱥ ᱥᱟᱱᱛᱟᱲ ᱠᱚᱣᱟᱜ ᱦᱚᱠ ᱟᱹᱭᱫᱟᱹᱨ ᱠᱷᱟᱹᱛᱤᱨ ᱮ ᱞᱟᱹᱰᱷᱟᱹᱭ ᱞᱮᱱᱟ ᱾

᱑᱙ ᱮᱯᱨᱤᱞ ᱑᱙᱘᱕ ᱥᱮᱨᱢᱟ ᱢᱤᱫ ᱢᱮᱥᱮᱠᱟᱨ ᱨᱮ ᱑᱔ ᱜᱚᱴᱟᱱ ᱥᱟᱱᱛᱟᱲ ᱥᱟᱶᱛᱮ ᱮᱱᱛᱷᱳᱱᱤ ᱢᱩᱨᱢᱩ ᱦᱚᱠᱚ ᱜᱚᱡ ᱞᱮᱫᱮᱭᱟ ᱾
ᱡᱟᱱᱟᱢ ᱟᱨ ᱚᱞ ᱯᱟᱲᱦᱟᱣ
ᱯᱷᱟᱫᱟᱨ ᱮᱱᱛᱷᱳᱱᱤ ᱭᱟᱜ ᱡᱟᱱᱟᱢ ᱫᱚ ᱑᱙᱓᱒ ᱥᱟᱞ ᱨᱮ ᱦᱩᱭ ᱞᱮᱱᱟ᱾ ᱩᱱᱤ ᱫᱚ ᱠᱟᱹᱴᱤᱡ ᱨᱮ ᱵᱮᱴᱠᱟ ᱠᱚ ᱧᱩᱛᱩᱢ ᱞᱮᱫᱮᱭᱟ᱾ ᱟᱡ ᱵᱟᱰᱟᱣᱟᱜ ᱧᱩᱛᱩᱢ ᱫᱚ ᱢᱮᱜᱷᱨᱟᱭ ᱢᱩᱨᱢᱩ ᱫᱟᱛᱟᱦᱮᱸᱠᱟᱱᱟ᱾ ᱩᱱᱤ ᱟᱡ ᱵᱟᱵᱟ ᱫᱚ ᱜᱩᱭᱦᱟᱹᱡᱩᱲᱤ ᱢᱤᱥᱚᱱ ᱨᱮᱱ ᱦᱟᱯᱲᱟᱢᱮ ᱛᱟᱦᱮᱸᱠᱟᱱᱟ᱾ ᱟᱡ ᱵᱟᱵᱟ ᱚᱱᱟ ᱢᱤᱥᱚᱱ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱ ᱛᱮ ᱢᱤᱰᱤᱞ ᱤᱥᱠᱩᱞ ᱦᱟᱹᱵᱤᱡ ᱫᱚ ᱚᱱᱰᱮ ᱜᱮᱭᱮ ᱯᱟᱲᱦᱟᱣ ᱞᱮᱫᱟ᱾ ᱑᱙᱔᱑ ᱨᱮ ᱩᱱᱤ ᱫᱚ ᱨᱟᱸᱪᱤ ᱨᱮᱭᱟᱜ ᱥᱟᱸᱛ ᱡᱚᱦᱱᱥ ᱤᱥᱠᱩᱞ ᱨᱮ ᱯᱟᱲᱦᱟᱣᱚᱜ ᱞᱟᱹᱜᱤᱫ ᱠᱚ ᱠᱩᱞ ᱠᱮᱫᱮᱭᱟ᱾ ᱩᱱᱤ ᱫᱚ ᱯᱟᱹᱦᱤᱞ ᱫᱟᱨᱡᱟ ᱛᱮ ᱢᱮᱴᱨᱤᱠ ᱵᱤᱰᱟᱹᱣᱮ ᱯᱟᱥ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱥᱟᱸᱛ ᱡᱮᱵᱷᱤᱭᱟᱨ ᱠᱚᱞᱮᱡᱽ ᱠᱷᱚᱱ ᱟᱭᱹᱮᱹ ᱯᱟᱹᱦᱤᱞ ᱫᱟᱨᱡᱟ ᱛᱮ ᱯᱟᱥ ᱞᱮᱫᱟ᱾ ᱚᱱᱰᱮ ᱠᱷᱚᱱ ᱫᱮᱱᱤᱵᱚᱞᱤ ᱠᱚᱞᱮᱡᱽ ᱨᱮ ᱥᱮᱱ ᱮᱱᱟ, ᱩᱱᱤ ᱯᱩᱱᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤᱹᱮᱹ ᱟᱨ ᱮᱢᱹᱮᱹ ᱯᱟᱥ ᱞᱮᱫᱟ᱾

ᱨᱟᱡᱟᱨᱤ ᱡᱤᱭᱚᱱ
ᱮᱛᱷᱳᱱᱤ ᱢᱩᱨᱢᱩ ᱫᱚ ᱥᱟᱶᱛᱟᱹᱨᱤ ᱠᱟᱹᱢᱤ ᱨᱮ ᱟᱹᱰᱤ ᱟᱴ ᱢᱚᱱᱮ ᱛᱟᱦᱮᱸᱠᱟᱱ ᱛᱟᱭᱟ᱾ ᱩᱱᱤ ᱫᱚ ᱥᱟᱱᱛᱟᱞ ᱥᱚᱢᱟᱡᱽ ᱩᱛᱱᱟᱹᱣ ᱞᱟᱹᱜᱤᱫ ᱟᱭᱢᱟ ᱠᱟᱹᱢᱤ ᱠᱚᱭ ᱠᱟᱹᱢᱤ ᱟᱠᱟᱫᱟ᱾ ᱦᱩᱞ ᱡᱷᱟᱨᱠᱷᱟᱱᱰ ᱯᱟᱨᱴᱤ ᱵᱟᱱᱫᱷᱟᱣ ᱨᱮ ᱩᱱᱤ ᱦᱚᱸ ᱢᱤᱫᱴᱮᱱ ᱟᱹᱜᱽᱞᱟᱹᱦᱟᱭ ᱛᱟᱦᱮᱸᱠᱟᱱᱟ᱾ ᱩᱱᱤ ᱫᱚ ᱵᱤᱦᱟᱨ ᱵᱤᱫᱷᱟᱱ ᱢᱚᱱᱰᱚᱞ ᱨᱮ ᱪᱟᱞᱟᱣ ᱞᱮᱱᱟ᱾  ᱑᱙᱗᱗ ᱥᱟᱞ ᱨᱮ ᱨᱟᱡᱽ ᱢᱚᱦᱚᱞ ᱴᱚᱴᱷᱟ ᱠᱷᱚᱱ ᱡᱟᱱᱟᱛᱟ ᱫᱚᱞ ᱠᱷᱚᱱ ᱮᱢᱹᱯᱤ ᱭᱮ ᱵᱟᱱᱟᱣ ᱞᱮᱱᱟ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
ᱥᱤᱧᱚᱛ ᱨᱮᱭᱟᱜ ᱥᱚᱝᱥᱚᱫ ᱨᱮᱱᱟᱜ ᱣᱮᱵᱽᱥᱟᱭᱤᱴ ᱨᱮ ᱥᱚᱨᱠᱟᱨᱤ ᱩᱫᱩᱜ ᱪᱤᱛᱟᱹᱨ

ᱛᱷᱚᱠ: ᱥᱟᱱᱛᱟᱲ
ᱛᱷᱚᱠ: ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ
ᱛᱷᱚᱠ: ᱵᱤᱦᱟᱨ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ
ᱛᱷᱚᱠ: ᱞᱳᱠᱥᱚᱵᱷᱟ ᱨᱮᱱ ᱥᱚᱦᱮᱫ